Jon Lekven

Jon Lekven (født 18. mai 1941, død 16. juni 2018) var en norsk medisiner og professor ved Institutt for kirurgiske fag ved Universitetet i Bergen.

Lekven var utdannet ved Universitetet i Oslo og ble cand.med. i 1967. I 1975 avla han doktorgrad ved Universitetet i Oslo. Han arbeidet deretter ved Stokmarknes sykehus og Ullevål sykehus. I 1976 tilbrakte han et år ved University of California, San Francisco.«Aktiv forsker og inspirator», Bergens Tidende, 18. mai 2001, s. 28. Fra 1977 var Lekven tilknyttet Kirurgisk institutt ved Universitetet i Bergen som dosent. Lekven ble professor i 1984.Bergens Tidende, 28. august 2001, s. 26. Han har arbeidet med eksperimentell kirurgi, særlig innen hjerteforskning. Fra 1993 til 1998 var Lekven dekanus ved Det medisinske fakultet ved Universitetet i Bergen.

Kongen utnevnte i 2011 Lekven til ridder av 1. klasse av St. Olavs Orden «for medisinsk forskning og utdanning.»«Utnevnelser til St. Olavs Orden», kongehuset.no. Besøkt 17. august 2011. I 2001 ble han tildelt Søren Falch og øienlege Sigurd Falchs pris for fremragende lederskap innen medisinsk forskning og i 2007 fikk han Orkidéprisen fra foreningen Leger i vitenskapelige stillinger.

Lekven døde 16. juni 2018 etter lengre tids sykeleie.

 Referanser 

 Eksterne lenker  

Kategori:Norske leger
Kategori:Professorer ved Universitetet i Bergen
Kategori:Riddere av 1. klasse av St. Olavs Orden